pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-แจงดราม่า “ปลากุเลาตากใบ” ยันซื้อจริงร้านป้าอ้วนโอท็อป 5 ดาว ตอนนี้ขายดีสุด ๆ
วันจันทร์ที่ 14 พฤศจิกายน 2565
แจงดราม่า “ปลากุเลาตากใบ” ยันซื้อจริงร้านป้าอ้วนโอท็อป 5 ดาว ตอนนี้ขายดีสุด ๆ
แจงดราม่า “ปลากุเลาตากใบ” ยันซื้อจริงร้านป้าอ้วนโอท็อป 5 ดาว ตอนนี้ขายดีสุด ๆ
วันที่ 14 พ.ย. 65 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ตามที่เป็นประเด็นดราม่าในโซเชี่ยลมีเดียว่า “เมนูปลากุเลาตากใบ”ที่เสริฟในงานเลี้ยงผู้นําเอเปค 2022 เป็นปลากุเลาปลอม ไม่ใช่จากพื้นที่ อ.ตากใบ จ.นราธิวาส ซึ่งเรื่องนี้เป็นความเข้าใจผิด
ข้อเท็จจริงคือ อาหารที่เสริฟในงานกาลาร์ดินเนอร์สําหรับผู้นําประเทศจะเป็นแบบฟิวชั่น โดยเชฟชุมพล ได้ออกแบบอย่างพิถีพิถันผ่านความหลากหลายของ สี กลิ่น และสัมผัส การคัดสรรวัตถุดิบที่ใช้ประกอบอาหารทุกจานมาจากแหล่งผลิตที่มีชื่อเสียง และคุณภาพเป็นเลิศ หากจะเป็นสินค้าจากชุมชน ก็ต้องเป็นสินค้าที่ได้รับมาตรฐานด้านคุณภาพ ผลิตภัณฑ์ชุมชน (มผช.) 5 ดาว ส่วนกรณีปลากุเลาตากใบ จะใช้เป็นส่วนประกอบในเซ็ตอาหารจานหลัก เพื่อเพิ่มความโดดเด็ดในเรื่องของกลิ่นในซอสราดมัสมั่นเนื้อน่องโคขุนจากสหกรณ์โพนยางคํา จ.สกลนคร และข้าวกล้อง 9 ชนิด อบตะไคร้หอม
สําหรับการจัดซื้อว่ามาจากไหนนั้น ผู้จัดงานได้ซื้อจากร้าน “ปลากุเลาเค็มตากใบป้าอ้วน” ซึ่งเป็นสินค้า OTOP 5 ดาว ซึ่งผู้ประกอบการกลุ่มอื่นไม่ได้ทราบในข้อมูลตรงนี้ จึงเกิดความเข้าใจผิด
นางสาวรัชดากล่าวว่า ข่าวปลากุเลาตากใบขึ้นโต๊ะงานเลี้ยงผู้นําเอเปค มีผู้คนให้ความสนใจอย่างมาก เชื่อมั่นว่า ปลากุเลาตากใบ ซึ่งผ่านกรรมวิธีการทําที่พิถีพิถัน มีรสชาติเป็นเอกลักษณ์ เมื่อทอดแล้วมีกลิ่นหอม เนื้อฟู สัมผัสกลมกล่อม ละลายในลิ้น และรสชาติเป็นเอกลักษณ์ จะสามารถสร้างชื่อเสียงอย่างกว้างขวาง เพิ่มรายได้แก่ผู้ประกอบการในพื้นที่อย่างแน่นอน
รัฐบาลไทย-ข่าวทำเนียบรัฐบาล-ปลัดฯ ณัฐพล เผยแนวคิด Shares Vision ผุดโปรเจ็คเด็ดกระทรวงอุตฯ ยื่นของบประจำปี 2567
วันจันทร์ที่ 14 พฤศจิกายน 2565
ปลัดฯ ณัฐพล เผยแนวคิด Shares Vision ผุดโปรเจ็คเด็ดกระทรวงอุตฯ ยื่นของบประจําปี 2567
ปลัดฯ ณัฐพล เผยแนวคิด Shares Vision ผุดโปรเจ็คเด็ดกระทรวงอุตฯ ยื่นของบประจําปี 2567
วันนี้(14พฤศจิกายน2565)เวลา18.00น.ดร.ณัฐพลรังสิตพลปลัดกระทรวงอุตสาหกรรมเป็นประธานการประชุมชี้เเจงการดําเนินงานประจําปีงบประมาณพ.ศ. 2566และแนวทางการจัดทําคําของบประมาณรายจ่ายประจําปีงบประมาณพ.ศ.2567โดยมีผู้อํานวยการกองส่วนกลางอุตสาหกรรมจังหวัดทุกจังหวัดและผู้อํานวยการสถาบันเครือข่ายร่วมประชุมณห้องประชุมชุณหะวัณชั้น3อาคารสํานักงานปลัดกระทรวงอุตสาหกรรมและผ่านระบบZoom
โดยปลัดกระทรวงอุตสาหกรรมได้มอบนโยบายให้บุคลากรของสํานักงานปลัดกระทรวงอุตสาหกรรมมีแนวคิดในการสร้างทัศนคติร่วมกันของคนในองค์กรสามารถมองเห็นภาพและความต้องการเพื่อมุ่งเป้าหมายไปในทิศทางเดียวกัน(Shares Vision)เน้นให้ภาคอุตสาหกรรมกับชุมชนและประชาชนสามารถอยู่ร่วมกันได้ให้ประชาชนมีความเข้าใจในการดําเนินงานของกระทรวงอุตสาหกรรมรักภาคอุตสาหกรรมภายใต้4มิติคือ1)การสร้างความสําเร็จให้กับภาคธุรกิจ2)การดูแลประชาชนโดยรอบโรงงานอุตสาหกรรม3)การดูแลรักษาสิ่งแวดล้อม4)การกระจายรายได้ให้กับประชาชนเพื่อความเป็นอยู่ที่ดีขึ้นโดยนําหลักShares Visionมาเป็นแนวทางการในการจัดทําคําของบประมาณรายจ่ายประจําปีงบประมาณพ.ศ.2567เพื่อให้การดําเนินงานในภาพรวมของสํานักงานปลัดกระทรวงอุตสาหกรรมเป็นไปอย่างมีประสิทธิภาพและทิศทางเดียวกัน
รัฐบาลไทย-ข่าวทำเนียบรัฐบาล-ครม. เห็นชอบขยายเวลาปรับลดอัตราภาษีสรรพสามิตน้ำมันดีเซลลงลิตรละ 5 บาท ออกไปอีก 2 เดือน เพื่อบรรเทาความเดือดร้อนให้ประชาชนและภาคธุรกิจ
วันอังคารที่ 15 พฤศจิกายน 2565
ครม. เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือน เพื่อบรรเทาความเดือดร้อนให้ประชาชนและภาคธุรกิจ
ผลการประชุม ครม. เมื่อวันที่ 15 พ.ย.2565 เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือน ตั้งแต่วันที่ 21 พ.ย.2565 ถึง 20 ม.ค.2566 เพื่อช่วยบรรเทาความเดือดร้อนให้แก่ประชาชนและภาคธุรกิจ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 15 พฤศจิกายน 2565 เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือน ตั้งแต่วันที่ 21 พฤศจิกายน 2565 ถึง 20 มกราคม 2566 เพื่อช่วยบรรเทาความเดือดร้อนให้แก่ประชาชนและภาคธุรกิจ ภายใต้สถานการณ์ราคาพลังงานที่ยังคงผันผวนทั่วโลก
นายเอกนิติ นิติทัณฑ์ประภาศ อธิบดีกรมสรรพสามิต กล่าวเพิ่มเติมว่า ตามที่กระทรวงการคลังมอบหมายให้กรมสรรพสามิตดําเนินมาตรการเพื่อช่วยบรรเทาความเดือดร้อนให้แก่ประชาชน จากสถานการณ์ราคาขายปลีกน้ํามันดีเซลปรับตัวสูงขึ้นจนส่งผลกระทบต่อภาระค่าครองชีพและการฟื้นตัวทางเศรษฐกิจ กรมสรรพสามิตตระหนักถึงผลกระทบที่เกิดขึ้นกับพี่น้องประชาชนในประเด็นดังกล่าว จึงได้มีการขยายมาตรการปรับลดอัตราภาษีสรรพสามิตน้ํามันดีเซลเพื่อช่วยบรรเทาความเดือดร้อนให้แก่ประชาชน และภาคธุรกิจมาอย่างต่อเนื่องตั้งแต่เดือนกุมภาพันธ์ 2565 เป็นต้นมา โดยมาตรการดังกล่าวจะสิ้นสุดในเดือนพฤศจิกายน 2565 แต่ด้วยสถานการณ์ราคาน้ํามันดิบในตลาดโลกยังคงมีความผันผวนและมีแนวโน้มปรับตัวสูงขึ้นในช่วงฤดูหนาว ส่งผลกระทบต่อต้นทุนการนําเข้าน้ํามัน ทําให้ราคาขายปลีกน้ํามันดีเซลในประเทศยังสูงอยู่จนกระทบเป็นวงกว้างต่อประชาชนและภาคธุรกิจ
กรมสรรพสามิตจึงเห็นว่ามีความจําเป็นอย่างยิ่งในการใช้มาตรการทางภาษีไปอีกระยะหนึ่ง เพื่อช่วยไม่ให้ราคาขายปลีกของน้ํามันดีเซลปรับตัวสูงขึ้นจนเกิดผลกระทบต่อประชาชนและเศรษฐกิจภาพรวม ด้วยน้ํามันดีเซลเป็นต้นทุนของการผลิตและการขนส่งของทุกภาคอุตสาหกรรม กรมสรรพสามิตจึงได้ทําการเสนอคณะรัฐมนตรีพิจารณาขยายเวลาปรับลดอัตราภาษีสินค้าน้ํามันและผลิตภัณฑ์น้ํามันประเภทน้ํามันดีเซลออกไปจนถึงวันที่ 20 มกราคม 2566
ทั้งนี้ การปรับลดอัตราภาษีสรรพสามิตน้ํามันดีเซลในครั้งนี้ เป็นการช่วยบรรเทาความเดือดร้อนให้แก่พี่น้องประชาชน รวมถึงส่งเสริมให้กลไกทางเศรษฐกิจของประเทศโดยรวมสามารถเดินหน้าต่อได้ ประชาชนมีคุณภาพชีวิตที่ดีขึ้น ภายใต้ยุทธศาสตร์ของกรมสรรพสามิตในการขับเคลื่อนเศรษฐกิจด้วยภาษีสรรพสามิต มุ่งเน้นสิ่งแวดล้อม สังคม และธรรมาภิบาล เพื่อเดินหน้าประเทศไทยสู่ความยั่งยืน
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02-2415600-18 ต่อ 552302
รัฐบาลไทย-ข่าวทำเนียบรัฐบาล-รมช.กห.ลงพื้นที่ดูความพร้อมสถานที่และการรักษาความปลอดภัยการจัดเลี้ยงผู้นำ APEC
วันอังคารที่ 15 พฤศจิกายน 2565
รมช.กห.ลงพื้นที่ดูความพร้อมสถานที่และการรักษาความปลอดภัยการจัดเลี้ยงผู้นํา APEC
1500: พล.อ. ชัยชาญ ช้างมงคล รมช.กห.เดินทางไปหอประชุมกองทัพเรือ ตรวจเยี่ยมสถานที่และความพร้อมของแผนรักษาความปลอดภัย
ในงานจัดเลี้ยงรับรองอาหารค่ําอย่างเป็นทางการของผู้นําประเทศต่างๆและคู่สมรส ในการจัดประชุมผู้นําเขตเศรษฐกิจพิเศษครั้งที่ 29 ที่ไทยเป็นเจ้าภาพจัดขึ้น
โดยย้ํา ขอให้ ทร.ให้ความสําคัญ ในการดูแลรักษาความปลอดภัยทางน้ําและเส้นทางสําคัญในพื้นที่ รวมทั้งให้ประสานกับ ตร.ท้องที่ อํานวยความสะดวกการจราจรกับประชาชนในพื้นที่พร้อมกันไป
รัฐบาลไทย-ข่าวทำเนียบรัฐบาล-ดีอีเอส เร่งแก้กฎหมายยับยั้งบัญชีม้า และธุรกรรมทางการเงินต้องสงสัย
วันอังคารที่ 15 พฤศจิกายน 2565
ดีอีเอส เร่งแก้กฎหมายยับยั้งบัญชีม้า และธุรกรรมทางการเงินต้องสงสัย
ดีอีเอส เร่งแก้กฎหมายยับยั้งบัญชีม้า และธุรกรรมทางการเงินต้องสงสัย
วันนี้(15พ.ย.65)ศาสตราจารย์พิเศษวิศิษฏ์วิศิษฏ์สรอรรถเป็นประธานการประชุมพิจารณาแนวทางแก้ไขกฏหมายยับยั้งบัญชีม้าและธุรกรรมทางการเงินต้องสงสัยอย่างเร่งด่วน พร้อมด้วยหน่วยงานที่เกี่ยวข้องทั้งภาครัฐและเอกชนร่วมประชุมโดยมีวาระดังนี้การเร่งรัดปราบปรามการฉ้อโกงออนไลน์5ด้านการป้องกันธุรกรรมทางการเงินผิดกฎหมายการป้องกันการใช้โทรศัพท์เคลื่อนที่ผิดกฎหมายการเพิ่มประสิทธิภาพในการตัดวงจรอาชญากรรมการยกระดับการเตือนภัยออนไลน์และสร้างการรับรู้ต่อประชาชนการเร่งรัดพัฒนากฎหมายและการขยายผล ตลอดจนการแลกเปลี่ยนข้อมูลที่เกี่ยวข้องณห้องประชุม801ชั้น8สป.ดศ.
****************
รัฐบาลไทย-ข่าวทำเนียบรัฐบาล-ครม. เห็นชอบโครงการประกันรายได้เกษตรกรผู้ปลูกข้าว  พร้อมมาตรการคู่ขนาน  ปีการผลิต 2565/2566  อนุมัติวงเงิน 81,266 ล้านบาท
วันอังคารที่ 15 พฤศจิกายน 2565
ครม. เห็นชอบโครงการประกันรายได้เกษตรกรผู้ปลูกข้าว  พร้อมมาตรการคู่ขนาน  ปีการผลิต 2565/2566  อนุมัติวงเงิน 81,266 ล้านบาท
ครม. เห็นชอบโครงการประกันรายได้เกษตรกรผู้ปลูกข้าว  พร้อมมาตรการคู่ขนาน  ปีการผลิต 2565/2566  อนุมัติวงเงิน 81,266 ล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (15 พ.ย. 65) เห็นชอบโครงการประกันรายได้เกษตรกรผู้ปลูกข้าว พร้อมมาตรการคู่ขนาน และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/2566 และอนุมัติกรอบวงเงินรวมทั้งสิ้น 81,265.91 ล้านบาท เพื่อช่วยเหลือเกษตรกรให้มีรายได้จากการจําหน่ายข้าวเปลือกในราคาที่เหมาะสมกับต้นทุนการผลิต ป้องกันความเสี่ยงในการจําหน่ายผลผลิต รวมทั้งมีมาตรการคู่ขนานเพื่อการรักษาเสถียรภาพราคาข้าวไม่ให้ตกต่ําควบคู่กัน ซึ่งรายละเอียดการดําเนินการเช่นเดียวกันกับโครงการฯ ในปีผลิตที่ผ่านมา ประกอบด้วย
1. โครงการประกันรายได้ เกษตรกรผู้ปลูกข้าว ปี 2565/66 เป้าหมายเกษตรกร 4.68 ล้านครัวเรือน โดยเป็นการจ่ายส่วนต่างระหว่างราคาเกณฑ์กลางอ้างอิง (ราคาตลาด) และราคาประกันรายได้ (10,000 -15,000 บาทต่อตัน ตามชนิดข้าว) วงเงิน รวม 18,700.13 ล้านบาท
2. มาตรการคู่ขนานโครงการประกันรายได้ เกษตรกรผู้ปลูกข้าว ปี 2565/66 ประกอบด้วย 3 โครงการ เพื่อรักษาเสถียรภาพราคาข้าวไม่ให้ตกต่ํา รวม 7,482.69 ล้านบาท ได้แก่ (1) โครงการสินเชื่อชะลอการขายข้าวเปลือกนาปี ปีการผลิต 2565/66 วงเงิน 7,107.69 ล้านบาท เป็นการจ่ายสินเชื่อเพื่อชะลอข้าวเปลือกไว้ในยุ้งฉางเกษตรกรและสถาบันเกษตรกร จํานวน 2.5 ล้านตันข้าวเปลือก รวมทั้งค่าฝากเก็บและรักษาคุณภาพข้าวในอัตรา 1,500 บาทต่อตัน (2) โครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร เป็นการสนับสนุนสินเชื่อแก่สถาบันเกษตรกร ประกอบด้วย สหการณ์การเกษตร กลุ่มเกษตรกร วิสาหกิจชุมชน และศูนย์ข้าวชุมชน เพื่อรวบรวมข้าวเปลือกเพื่อจําหน่าย และ/หรือเพื่อการแปรรูป วงเงิน 375 ล้านบาท (3) โครงการชดเชยดอกเบี้ยให้ผู้ประกอบการค้าข้าวในการเก็บสต็อก เป็นการเพิ่มสภาพคล่องให้ผู้ประกอบการค้าข้าวที่เข้าร่วมโครงการให้เก็บสต็อกในรูปแบบข้าวเปลือกและข้าวสาร เป้าหมายเพื่อดูดซับ 4 ล้านข้าวเปลือก เก็บสต็อกไว้อย่างน้อย 60-180 วัน (2-6 เดือน) นับตั้งแต่วันที่รับซื้อ โดยรัฐชดเชยดอกเบี้ยในอัตราร้อยละ 3 ใช้จ่ายจากงบปกติของกรมการค้าภายในหรือเงินกองทุนรวมเพื่อช่วยเหลือเกษตรกร
3. โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2565/66 เป้าหมาย 4.68 ล้านครัวเรือน ซึ่งจะจ่ายเงินตรงให้เกษตรกรผู้ปลูกข้าวในอัตราไร่ละ 1,000 บาท ไม่เกินครัวเรือนละ 20 ไร่ หรือครัวเรือนละไม่เกิน 20,000 บาท วงเงิน 55,083.09 ล้านบาท
โฆษกประจําสํานักนายกรัฐมนตรี เปิดเผยว่า การจัดสรรวงเงินงบประมาณ เบื้องต้นเป็นไปตามกรอบมาตรา 28 ของ พ.ร.บ. วินัยการเงินการคลังของรัฐ พ.ศ. 2561 โดยโครงการประกันรายได้เกษตรกรผู้ปลูกข้าวมาตรการคู่ขนานและโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปี 2565/66 ได้ดําเนินการเช่นเดียวกับการดําเนินการตลอด 3 ปีที่ผ่านมา ซึ่งรองนายกรัฐมนตรีและรัฐมนตรีว่าการกระทรวงพาณิชย์ ยังได้กล่าวในที่ประชุม ครม. ว่า เป้าหมายการส่งออกข้าวไทยในปีนี้จะสูงถึง 7.5 ล้านตัน ด้วย
รัฐบาลไทย-ข่าวทำเนียบรัฐบาล-กรมการขนส่งทางบก เผยประกาศราชกิจจานุเบกษาลดภาษีประจำปีสำหรับรถที่ขับเคลื่อนด้วยพลังงานไฟฟ้า สนับสนุนให้ประชาชนหันมาใช้รถพลังงานไฟฟ้ามากขึ้นตามยุทธศาสตร์ชาติ 20 ปี
วันอังคารที่ 15 พฤศจิกายน 2565
กรมการขนส่งทางบก เผยประกาศราชกิจจานุเบกษาลดภาษีประจําปีสําหรับรถที่ขับเคลื่อนด้วยพลังงานไฟฟ้า สนับสนุนให้ประชาชนหันมาใช้รถพลังงานไฟฟ้ามากขึ้นตามยุทธศาสตร์ชาติ 20 ปี
...
กรมการขนส่งทางบก เผยประกาศราชกิจจานุเบกษาลดภาษีประจําปีสําหรับรถที่ขับเคลื่อนด้วยพลังงานไฟฟ้า สนับสนุนให้ประชาชนหันมาใช้รถพลังงานไฟฟ้ามากขึ้นตามยุทธศาสตร์ชาติ 20 ปี มีผลบังคับใช้ตั้งแต่บัดนี้เป็นต้นไป
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยถึง พระราชกฤษฎีกาลดภาษีประจําปีสําหรับรถที่ขับเคลื่อนด้วยพลังงานไฟฟ้า พ.ศ. 2565 ว่า กระทรวงคมนาคมเสนอคณะรัฐมนตรีพิจารณาให้ความเห็นชอบเพื่อตราเป็นพระราชกฤษฎีกา ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อสนับสนุนให้ประชาชนหันมาใช้รถที่ขับเคลื่อนด้วยพลังงานไฟฟ้า ซึ่งสอดคล้องกับแผนแม่บทภายใต้ยุทธศาสตร์ชาติ 20 ปี ในประเด็นด้านอุตสาหกรรมและบริการแห่งอนาคต และเพื่อลดปริมาณการปล่อยก๊าซคาร์บอนไดออกไซด์ (CO2) รวมทั้งแก้ไขปัญหาฝุ่นละอองขนาดเล็ก PM 2.5 อันเป็นปัญหาด้านสิ่งแวดล้อมที่สําคัญที่ประเทศไทยกําลังเผชิญอยู่ โดยพระราชกฤษฎีกาฉบับนี้มีผลบังคับใช้ตั้งแต่บัดนี้เป็นต้นไป สําหรับสาระสําคัญของพระราชกฤษฎีกาลดภาษีประจําปีสําหรับรถที่ขับเคลื่อนด้วยพลังงานไฟฟ้า ต้องเป็นรถใหม่สําเร็จรูปจากโรงงานที่นํามาจดทะเบียนตามกฎหมายว่าด้วยรถยนต์ ในระหว่างวันที่ 9 พฤศจิกายน 2565 ถึงวันที่ 10 พฤศจิกายน 2568 โดยให้ลดภาษีลงร้อยละ 80 อัตราที่กําหนดตาม (11) ของอัตราภาษีประจําปีท้ายกฎหมายว่าด้วยรถยนต์ เช่น รถเก๋งที่ใช้พลังงานไฟฟ้าที่มีน้ําหนัก 1,800 กิโลกรัม ปกติจัดเก็บภาษีประจําปี 1,600 บาท ลดภาษีประจําปีแล้ว คงเหลือ 320 บาท รถตู้ส่วนบุคคลที่ใช้พลังงานไฟฟ้าที่มีน้ําหนัก 1,800 กิโลกรัม ปกติจัดเก็บภาษีประจําปี 800 บาท ลดภาษีประจําปีแล้ว คงเหลือ 160 บาท ส่วนรถจักรยานยนต์ที่ใช้พลังงานไฟฟ้า ปกติจัดเก็บภาษีประจําปี 50 บาท ลดภาษีประจําปีแล้ว คงเหลือ 10 บาท เป็นต้น โดยการลดภาษีประจําปีเป็นระยะเวลา 1 ปี นับแต่วันที่รถนั้นจดทะเบียน
อธิบดีกรมการขนส่งทางบก กล่าวเพิ่มเติมว่า กระทรวงคมนาคม กรมการขนส่งทางบก (ขบ.) ได้ดําเนินการออกมาตรการในการสนับสนุนการพัฒนาอุตสาหกรรมยานยนต์ไฟฟ้าซึ่งเป็นนวัตกรรมที่เป็นมิตรต่อสิ่งแวดล้อม ช่วยประหยัดค่าน้ํามันเชื้อเพลิง รวมถึงประหยัดภาษีประจําปีให้กับเจ้าของรถได้อีกทางหนึ่ง ทั้งนี้อุตสาหกรรมยานยนต์ไฟฟ้าในประเทศไทยกําลังเติบโตขึ้นอย่างต่อเนื่อง โดยในปี 2565 มีรถยนต์พลังงานไฟฟ้ามาจดทะเบียนที่ ขบ. มีจํานวน 14,816 คัน เพิ่มขึ้นจากปี 2564 ในช่วงเวลาเดียวกันถึง 156.86% แสดงให้เห็นถึงความสนใจที่ประชาชนหันมาใช้รถยนต์ไฟฟ้าเพิ่มมาขึ้น
รัฐบาลไทย-ข่าวทำเนียบรัฐบาล-ดร.ณัฐพล ระดมทีมโฆษกกระทรวงอุตสาหกรรม เดินหน้ากำหนดทิศทางประชาสัมพันธ์ให้ตรงใจประชาชน
วันจันทร์ที่ 14 พฤศจิกายน 2565
ดร.ณัฐพล ระดมทีมโฆษกกระทรวงอุตสาหกรรม เดินหน้ากําหนดทิศทางประชาสัมพันธ์ให้ตรงใจประชาชน
ดร.ณัฐพล ระดมทีมโฆษกกระทรวงอุตสาหกรรม เดินหน้ากําหนดทิศทางประชาสัมพันธ์ให้ตรงใจประชาชน
วันที่ 14 พฤศจิกายน 2565 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะทํางานโฆษกกระทรวงอุตสาหกรรม ครั้งที่ 1/2566 โดยมี ดร.กฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม นางสาวณัฏฐิยา เนตยสุภา รองอธิบดีกรมส่งเสริมอุตสาหกรรม นายพรยศ กลั่นกรอง รองอธิบดีกรมโรงงานอุตสาหกรรม ผู้บริหาร ข้าราชการ และเจ้าหน้าที่หน่วยงานในสังกัดกระทรวงอุตสาหกรรม เข้าร่วมประชุม ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
โดยในการประชุม ปลัดฯ ได้ให้นโยบายแนวทางการจัดทําข่าวและการเผยแพร่ประชาสัมพันธ์ของกระทรวงอุตสาหกรรม ประจําปี 2566 เน้นความสําคัญในการสร้างทัศนคติร่วมกันเพื่อการมีมุมมองไปในทิศทางเดียวกัน (Shares Vision) ให้ชุมชนและประชาชนเกิดความเข้าใจอันดีต่อภาคอุตสาหกรรม สะท้อน 4 มติ คือ การสร้างความสําเร็จให้ภาคธุรกิจ การดูแลประชาชนโดยรอบโรงงานอุตสาหกรรม การใส่ใจรักษาสิ่งแวดล้อม และการกระจายรายได้สู่ประชาชน โดยการนําเสนอข่าวควรมีการจัดลําดับความสําคัญในการเผยแพร่ข่าวของแต่ละหน่วยงาน มีความรวดเร็ว และทันต่อเหตุการณ์ นอกจากนี้ ยังได้มอบหมายให้หน่วยงานต่าง ๆ ในสังกัด จัดเตรียมแผนการดําเนินงาน/โครงการ เพื่อเป็นของขวัญปีใหม่ 2566 ให้แก่ประชาชนและผู้ประกอบการ ส่วนในด้านของ เลขานุการรัฐมนตรีฯ ได้กล่าวเสริมในเรื่อง การจัดทําข่าวประชาสัมพันธ์มีแนวทาง 3 รูปแบบ ได้แก่ 1. ข่าวตอบโต้หรือข่าวตั้งรับ ต้องมีความรวดเร็วในการตอบโต้หรือแก้ข่าวได้อย่างทันท่วงที 2. ข่าวสร้างสรรค์ ต้องเป็นข่าวเชิงบวก ประชาชนและผู้ประกอบการได้รับประโยชน์ และ 3. ข่าวประจํา ซึ่งเป็นข่าวที่มีการนําเสนอภาพรวมผลงานของหน่วยงานอยู่เป็นประจํา
รัฐบาลไทย-ข่าวทำเนียบรัฐบาล-SME D Bank ยกทัพ 3 โปรโมชั่น เสิร์ฟใน ‘มหกรรมร่วมใจแก้หนี้’ ครั้งที่ 2 จ.ขอนแก่น จัดเต็ม! แก้หนี้ครบวงจร พร้อมเติมทุนใหม่ ช่วยเหลือเอสเอ็มอีไทยไปต่อ
วันอังคารที่ 15 พฤศจิกายน 2565
SME D Bank ยกทัพ 3 โปรโมชั่น เสิร์ฟใน ‘มหกรรมร่วมใจแก้หนี้’ ครั้งที่ 2 จ.ขอนแก่น จัดเต็ม! แก้หนี้ครบวงจร พร้อมเติมทุนใหม่ ช่วยเหลือเอสเอ็มอีไทยไปต่อ
SME D Bank ยกทีมลงพื้นที่สัญจร จ.ขอนแก่น ช่วยเหลือ SMEs ในพื้นที่ภาคตะวันออกเฉียงเหนือ บรรเทาความเดือดร้อนและแก้ไขปัญหาหนี้สินอย่างยั่งยืน ในงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน ครั้งที่ 2 ระหว่างวันที่ 18-20 พ.ย.2565
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า จากที่ SME D Bank ธนาคารเพื่อเอสเอ็มอีไทย เข้าร่วม “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 พื้นที่กรุงเทพฯ เมื่อช่วงต้นเดือนพฤศจิกายน ที่ผ่านมา ซึ่งประสบความสําเร็จอย่างสูง สามารถช่วยแก้ไขหนี้ให้เอสเอ็มอีได้กว่า 600 ราย วงเงินรวมกว่า 950 ล้านบาท อีกทั้ง มียอดขอเติมทุนใหม่กว่า 50 ล้านบาท ดังนั้น เพื่อสานต่อนโยบายรัฐบาลที่กําหนดให้ปี 2565 เป็นปีแห่งการแก้หนี้ครัวเรือน โดยเฉพาะธุรกิจเอสเอ็มอีที่ได้รับผลกระทบจากสถานการณ์โควิด-19 ส่งผลให้ช่วงที่ผ่านมา ธุรกิจขาดรายได้ ความสามารถในการชําระหนี้ลดลง ดังนั้น SME D Bank ยกทีมลงพื้นที่สัญจรจังหวัดขอนแก่น ช่วยเหลือผู้ประกอบการเอสเอ็มอีในพื้นที่ภาคตะวันออกเฉียงเหนือ บรรเทาความเดือดร้อนและแก้ไขปัญหาหนี้สินอย่างยั่งยืน ในงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 2 ณ ฮอลล์ 2 ศูนย์ประชุมและแสดงสินค้านานาชาติ จังหวัดขอนแก่น (KICE) ระหว่างวันที่ 18-20 พฤศจิกายน 2565 ตั้งแต่เวลา 10.00-18.00 น.
ทั้งนี้ ได้จัดเต็ม 3 โปรโมชั่นไว้ให้บริการ ได้แก่ 1.จ่ายครบ! จบเร็ว! สําหรับกลุ่มลูกค้าค้างชําระไม่เกิน 90 วัน มอบสิทธิพิเศษ ปรับเปลี่ยนเงื่อนไขการผ่อนชําระ คลายความกังวลใจ ช่วยบริหารจัดการธุรกิจคล่องตัว เช่น พักเงินต้น ลดค่างวด ขยายระยะเวลาผ่อนชําระ แบ่งค่างวดตัดชําระเงินต้นสูงสุด 20% เป็นต้น
2.จ่ายหนี้หมด! ลดทันที! กลุ่มลูกค้าที่ค้างชําระเกิน 90 วัน สามารถเข้ามาไกล่เกลี่ยหนี้กับธนาคาร ผ่านการปรับโครงสร้างหนี้ เพิ่มความยืดหยุ่นให้ผู้ประกอบการ ช่วยให้ธุรกิจกลับมาชําระหนี้ได้ตามปกติ เช่น ลดอัตราดอกเบี้ย ลดค่างวด ขยายระยะเวลาผ่อนชําระ หากลูกค้าต้องการปิดบัญชี รับสิทธิลดดอกเบี้ยค้างสูงสุด 100% หรือปรับโครงสร้างหนี้ลดสูงสุด 30% เป็นต้น และ 3.เติมทุนใหม่ไปต่อ! พาเข้าถึงแหล่งเงินทุน เสริมสภาพคล่องกิจการ เดินหน้าธุรกิจได้ดีอีกครั้ง ผ่าน “สินเชื่อ SMEs Re-Start” สนับสนุนเอสเอ็มอีทุกกลุ่มธุรกิจ เสริมสภาพคล่อง นําไปลงทุน ขยาย ปรับปรุงกิจการ รับกําลังซื้อปลายปี 2565 อัตราดอกเบี้ยเริ่มต้น 5.5% ต่อปี วงเงินกู้สูงสุด 5 ล้านบาท ผ่อนนานสูงสุด 12 ปี ปลอดชําระเงินต้นสูงสุด 24 เดือน
นอกจากนั้น ยังมีบริการด้าน “การพัฒนา” ผ่านโครงการ “SME D Coach” ยกระดับธุรกิจ เพิ่มศักยภาพกิจการ โดยโค้ชมืออาชีพ ให้คําปรึกษาธุรกิจครบวงจรฟรี รวมถึงจําหน่ายทรัพย์ NPA คุณภาพดี ทําเลดี ในราคาที่เข้าถึงง่าย สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-PM briefed on preparation of 29th APEC Economic Leaders' Meeting and Related Meeting
วันอังคารที่ 15 พฤศจิกายน 2565
PM briefed on preparation of 29th APEC Economic Leaders' Meeting and Related Meeting
PM briefed on preparation of 29th APEC Economic Leaders' Meeting and Related Meeting
November 14, 2022, at 10.30 hrs, at the Green Room, ThaiKhuFah Building, Government House, Prime Minister and Defense Minister Gen. Prayut Chan-o-chalistened to the briefing from concerned agencies on the preparation of the 29thAPEC Economic Leaders' Meeting and Related Meetings.Deputy Secretary-General to the Prime Minister and Acting Government Spokesperson AnuchaBurapachaisridisclosedgist as follows:
The Prime Minister thankedrelevantagencies for their participation in the ASEAN Summit in Cambodia, where Thailand has proudlyplayed itsrole at the ASEAN stage.Healsoexpressed confidence onall concerned agencies and staffs who haveperformed their respective duty to the best of their abilitythroughout the yearin preparing forthe 29thAPEC Economic Leaders' Meeting and Related Meetings.
With regards to the participants of the29thAPEC Economic Leaders' Meeting and Related Meetings,heads of stateof 14 economies, andtherepresentativesof 7 economies(South Korea, Malaysia, Mexico, Peru, Russia, Chinese Taipei [in accordance with the APEC practice], and the U.S.)have confirmed their attendance.Special guests for the29thAPEC Economic Leaders' Meeting and Related Meetingsincludethe Prime Minister of Cambodia, President of France, andCrown Prince and Prime Minister of Saudi Arabia.
The Prime Ministerwasalsobriefed onotheraspects of the preparation, e.g., key topics and issues of discussion, and expected tangible outcomes, among others. He was confident thatthe meetings would be a success and thatThailand and the Thai peoplewould benefitfromthehosting of the29thAPEC Economic Leaders' Meeting and Related Meetings, especially through tangible economicstimulation.
รัฐบาลไทย-ข่าวทำเนียบรัฐบาล-ครม. เห็นชอบร่างเอกสารผลลัพธ์การประชุมรัฐมนตรีเอเปค ครั้งที่ 33 และการประชุมผู้นำเขตเศรษฐกิจเอเปค ครั้งที่ 29
วันอังคารที่ 15 พฤศจิกายน 2565
ครม. เห็นชอบร่างเอกสารผลลัพธ์การประชุมรัฐมนตรีเอเปค ครั้งที่ 33 และการประชุมผู้นําเขตเศรษฐกิจเอเปค ครั้งที่ 29
ครม. เห็นชอบร่างเอกสารผลลัพธ์การประชุมรัฐมนตรีเอเปค ครั้งที่ 33 และการประชุมผู้นําเขตเศรษฐกิจเอเปค ครั้งที่ 29
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (15 พ.ย. 65) เห็นชอบต่อร่างเอกสารผลลัพธ์การประชุมรัฐมนตรีเอเปค ครั้งที่ 33 และการประชุมผู้นําเขตเศรษฐกิจเอเปค ครั้งที่ 29 เน้นประเด็นสําคัญ 3 ด้าน ประกอบด้วย (1) การเปิดเสรีและการอํานวยความสะดวกการค้าและการลงทุน (2) การส่งเสริมความเชื่อมโยงในทุกมิติ (3) การก้าวไปสู่การเจริญเติบโตที่ยั่งยืนและครอบคลุม โดยแต่ละด้าน ครอบคลุมรายละเอียด ดังนี้
(1) การเปิดเสรีและการอํานวยความสะดวกการค้าและการลงทุน ได้แก่ การเร่งฟื้นฟูเศรษฐกิจโลก การใช้เทคโนโลยีและนวัตกรรมขับเคลื่อนการเติบโตทางเศรษฐกิจและการพัฒนาที่ยั่งยืน ทบทวนการหารือเรื่องเขตการค้าเสรี FTAAP และการส่งเสริมสิทธิทรัพย์สินทางปัญญา
(2) การส่งเสริมความเชื่อมโยงในทุกมิติ ได้แก่ พัฒนาและการลงทุนด้านโครงสร้างพื้นฐาน เชื่อมโยงห่วงโซ่อุปทาน ส่งเสริมความเป็นหุ้นส่วนรัฐกับเอกชน เสริมสร้างความเชื่อมโยงด้านดิจิทัล การค้าไร้กระดาษและการชําระเงินทางอิเล็กทรอนิกส์การอํานวยความสะดวกการเดินทางข้ามพรมแดน ใช้ใบรับรองวัคซีน โควิด-19 อิเล็กทรอนิกส์
(3) การก้าวไปสู่การเจริญเติบโตที่ยั่งยืนและครอบคลุม ได้แก่
สนับสนุนการรับมือกับความท้าทายทางสิ่งแวดล้อมอย่างครอบคลุม ฟื้นฟูเศรษฐกิจที่เป็นมิตรต่อสิ่งแวดล้อม/เพิ่มจํานวนสินค้าสิ่งแวดล้อมเอเปค เปลี่ยนผ่านไปสู่พลังงานสะอาด เพิ่มศักยภาพและการมีส่วนร่วมของกลุ่มคนที่ยังไม่ได้แสดงศักยภาพ เช่น MSME สตรี ชนพื้นเมือง ส่งเสริมโอกาสในการเรียนรู้ตลอดชีวิต สร้างหลักประกันการเข้าถึงวัคซีนโควิด-19 อย่างเท่าเทียมในราคาที่เข้าถึงได้ พัฒนาระบบการเกษตรอัจฉริยะเพื่อรับมือกับสภาพภูมิอากาศ สร้างความมั่นคงทางอาหารที่ยั่งยืน ส่งเสริมท่องเที่ยวเชิงพื้นที่ที่ยั่งยืน เสนอให้ผู้นําเอเปครับรองเป้าหมายกรุงเทพฯ ว่าด้วยเศรษฐกิจชีวภาพ เศรษฐกิจหมุนเวียนและเศรษฐกิจสีเขียว
ทั้งนี้ ร่างเป้าหมายกรุงเทพฯ ว่าด้วยเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว เป็นเอกสารผลลัพธ์ระดับผู้นํา ที่ไทยมุ่งจะผลักดันให้มีการรับรองในที่ประชุมผู้นําเขตเศรษฐกิจเอเปค ครั้งที่ 29 เพื่อให้ภูมิภาคเอเชีย-แปซิฟิก เจริญเติบโตอย่างเข้มแข็ง สมดุล มั่นคง และยั่งยืน ผ่านความร่วมมือ 4 ด้าน ได้แก่ (1) การจัดการกับผลกระทบของการเปลี่ยนแปลงสภาพภูมิอากาศและการไปสู่ความเป็นกลางทางคาร์บอนและการปล่อยก๊าชเรือนกระจกเป็นศูนย์ (2) การส่งเสริมการค้าและการลงทุนที่ยั่งยืนและครอบคลุม (3) การอนุรักษ์ บริหารจัดการ และการใช้ทรัพยากรทางธรรมชาติและสิ่งแวดล้อมอย่างยั่งยืน และ (4) การบริหารจัดการขยะอย่างมีประสิทธิภาพและยั่งยืน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แสดงความยินดีกับนายโจเซฟ อาร์. ไบเดน จูเนียร์ ประธานาธิบดีสหรัฐฯ สำหรับงานแต่งหลานสาวในวันที่ 19 พ.ย. นี้
วันจันทร์ที่ 14 พฤศจิกายน 2565
โฆษกรัฐบาลเผย นายกฯ แสดงความยินดีกับนายโจเซฟ อาร์. ไบเดน จูเนียร์ ประธานาธิบดีสหรัฐฯ สําหรับงานแต่งหลานสาวในวันที่ 19 พ.ย. นี้
โฆษกรัฐบาลเผย นายกฯ แสดงความยินดีกับนายโจเซฟ อาร์. ไบเดน จูเนียร์ ประธานาธิบดีสหรัฐฯ สําหรับงานแต่งหลานสาวในวันที่ 19 พ.ย. นี้
วันนี้ (วันที่ 14 พฤศจิกายน 2565)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แสดงความยินดีกับนายโจเซฟ อาร์. ไบเดน จูเนียร์ ประธานาธิบดีสหรัฐฯ ในโอกาสที่ได้พบกันระหว่างการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา ระหว่างวันที่ 10-13 พฤศจิกายน 2565 ที่ผ่านมา
โฆษกประจําสํานักนายกรัฐมนตรีกล่าวว่า นอกจากการแสดงความยินดีสําหรับพิธีมงคลสมรสและงานเลี้ยงฉลอง Miss Naomi Biden ซึ่งจะจัดขึ้นในวันเสาร์ที่ 19 พฤศจิกายน 2565 ณ บริเวณ South Lawn ทําเนียบขาว แล้วนั้น นายกรัฐมนตรีได้ขอบคุณประธานาธิบดีสหรัฐฯ ที่ได้มอบหมายให้ รองประธานาธิบดีสหรัฐฯ Ms. Kamala Harris ที่ถือว่าเป็นผู้แทนระดับสูง แสดงถึงความสําคัญที่สหรัฐฯ มีต่อไทย และต่อการประชุม APEC ที่กรุงเทพฯ
ซึ่งในโอกาสนี้ โฆษกรัฐบาลได้กล่าวว่า ตลอดการเตรียมการจัดการประชุมเอเปค 2565 สหรัฐฯ และไทยมีความร่วมมืออันดีระหว่างกันมาตลอด ซึ่งในโอกาสที่สหรัฐฯจะรับมอบตําแหน่งเจ้าภาพเอเปคปี 2566 ต่อจากไทยนั้น ได้ส่งสัญญาณว่าจะสานต่อแนวความคิดเพื่อผลักดันความร่วมมือด้านการพัฒนาอย่างยั่งยืน ตามแนวความคิด BCG ของไทย
รัฐบาลไทย-ข่าวทำเนียบรัฐบาล-ครม. มีมติ  ให้ อปท.ปรับปรุงระบบการกำกับดูแลด้านการเงินและให้เปิดเผยข้อมูลให้ประชาชนตรวจสอบได้
วันอังคารที่ 15 พฤศจิกายน 2565
ครม. มีมติ  ให้ อปท.ปรับปรุงระบบการกํากับดูแลด้านการเงินและให้เปิดเผยข้อมูลให้ประชาชนตรวจสอบได้
ครม. มีมติ  ให้ อปท.ปรับปรุงระบบการกํากับดูแลด้านการเงินและให้เปิดเผยข้อมูลให้ประชาชนตรวจสอบได้
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 15 พฤศจิกายน 2565 ว่าเพื่อให้สอดคล้องกับเป้าหมายการพัฒนาประเทศตามยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ และ อปท. รูปแบบทั่วไปเป็นหน่วยรับงบประมาณตามกฎหมายงบประมาณและได้รับงบประมาณอุดหนุนจากรัฐสูง แต่ยังขาดเครื่องมือในการตรวจสอบสถานะด้านการคลังและงบประมาณท้องถิ่น ที่ประชุมครม.มีมติเห็นชอบและอนุมัติแนวทางเสริมสร้างศักยภาพการคลังท้องถิ่น (แบบประเมินสุขภาพการคลังท้องถิ่น) ตามที่คณะกรรมการพัฒนาระบบราชการ (ก.พ.ร.) เสนอ เพื่อสร้างเครื่องมือในการตรวจสอบสถานะด้านการคลังและงบประมาณท้องถิ่นให้กับองค์กรปกครองส่วนท้องถิ่นรูปแบบทั่วไป 7,850 แห่ง นําไปใช้เพื่อปรับปรุงระบบการกํากับดูแลด้านการเงินให้มีประสิทธิภาพมากยิ่งขึ้น
แบบประเมินนี้ จะมีการตรวจสอบภายใน การควบคุมภายใน และการบริหารจัดการความเสี่ยงตามมาตรา 79 แห่งพระราชบัญญัติวินัยการเงินการคลังของรัฐ พ.ศ. 2561 และพัฒนาให้มีการเปิดเผยข้อมูลให้ประชาชนตรวจสอบได้ เพื่อให้ อปท. มีความเข้มแข็งสามารถให้บริการประชาชนในพื้นที่ได้อย่างมีประสิทธิภาพ
น.ส.ทิพานัน กล่าวว่า แบบประเมินสุขภาพการคลังท้องถิ่นจะมีการประเมินตั้งแต่ปีงบประมาณ 2566 โดยใช้ข้อมูลผลการปฏิบัติงานของปีงบประมาณ 2565 จะมีการชี้วัดในด้านต่างๆ 8 ด้าน
1. ด้านรายได้ ประเมินประสิทธิภาพในการจัดเก็บรายได้ของ อปท. รวมทั้งการใช้นวัตกรรมในการจัดเก็บรายได้
2. ด้านการเงิน ประเมินประสิทธิภาพในการชําระเงินที่ผ่านหลายช่องทาง สะดวก รวดเร็ว
3. ด้านงบประมาณรายจ่าย ประเมินความสอดคล้องการจัดทําคําของบประมาณประจําปีกับแผนพัฒนาท้องถิ่น ความพร้อมในการดําเนินโครงการ และความสามารถในการก่อหนี้ผูกพัน
4. ด้านการจัดซื้อจัดจ้าง ประเมินความสามารถในการปฏิบัติงานตามกฎหมายว่าด้วยการจัดซื้อจัดจ้างและการบริหารพัสดุภาครัฐได้อย่างถูกต้องตามระยะเวลา ขั้นตอนที่กฎหมายกําหนด มีความโปร่งใส และมีการดําเนินการตามข้อตกลงคุณธรรม
5. ด้านการบัญชีและสินทรัพย์ จัดทํารายงานบัญชีและสินทรัพย์ตามมาตรฐานการบัญชีภาครัฐและนโยบายการบัญชีภาครัฐและรายงานต่อสํานักงานตรวจเงินแผ่นดิน
6. ด้านการกํากับดูแลตนเอง ประเมินการควบคุมภายใน การตรวจสอบภายใน จัดทํารายงานการตรวจสอบภายใน และการจัดทําแผนบริหารจัดการความเสี่ยง
7. ด้านการก่อหนี้ระยะยาว ประเมินความคุ้มค่าของโครงการที่ก่อหนี้ระยะยาวหรือโครงการที่ใช้เงินกู้ว่าสอดคล้องกับวิสัยทัศน์การพัฒนาท้องถิ่น และส่งเสริมการมีส่วนร่วมของประชาชนและภาคส่วนที่เกี่ยวข้อง
8. ด้านเงินสะสม ประเมินประสิทธิผลของการใช้เงินสะสมตามวัตถุประสงค์ และรักษาระดับของเงินสะสมเพื่อเสถียรภาพทางการคลัง
“การมีแบบประเมินนี้ก็เพื่อการบริการเพื่อประโยชน์สูงสุดของประชาชน ต้องสามารถเปิดเผยข้อมูลให้ประชาชนตรวจสอบได้ พร้อมกับสามารถนําไปปรับปรุงระบบการกํากับดูแลตนเองได้ ” น.ส.ทิพานัน กล่าว
รัฐบาลไทย-ข่าวทำเนียบรัฐบาล-PM chairs opening of Thailand BCG Exhibition ahead of APEC Economic Leaders’ meetings
วันอังคารที่ 15 พฤศจิกายน 2565
PM chairs opening of Thailand BCG Exhibition ahead of APEC Economic Leaders’ meetings
PM chairs opening of Thailand BCG Exhibition ahead of APEC Economic Leaders’ meetings
November 14, 2022, at 1400hrs, at Hall II, Queen Sirikit National Convention Center (QSNCC), Prime Minister and Defense Minister Gen. Prayut Chan-o-cha presided over the opening of Thailand BCG Exhibition, which is held during the APEC Economic Leaders’ Week (AELW). Participating in the opening ceremony were Deputy Prime Minister and Minister of Energy Supattanapong Punmeechaow, Minister of Digital Economy and Society Chaiwut Thanakamanusorn, Deputy Minister of Agriculture and Cooperatives Praphat Phothasoothon, Prime Minister Secretary General Distat Hotrakitya, executives of public and private organizations (exhibitors), ambassadors and envoys from over 50 diplomatic missions, and youth representatives under the APEC Voices of the Future program. Deputy Secretary-General to the Prime Minister and Acting Government Spokesperson Anucha Burapachaisri disclosed gist as follows:
The Prime Minister expressed pleasure to chair the opening of Thailand BCG Exhibition, which officially kicks off the AELW. It unveils Thailand’s readiness and commitment to drive forward BCG Economy agenda for regional and global development. The Prime Minister stated that the Exhibition showcases best practices and concrete examples of the BCG in action and Thailand’s successful application of the BCG economic model to address the climate change. The concept also contributes to global efforts towards the UN Sustainable Development Goals.
The Prime Minister thanked all concerned agencies, and commended success of the Exhibition, which demonstrates the solidarity of all concerned sectors in fully propelling and implementing the BCG economic model among all groups of people.
The Prime Minister, then, took a group photo with executives of public and private organizations (exhibitors) and youth representatives under the APEC Voices of the Future program, and visited exhibition booths.
Thailand BCG Exhibition consists of 3 parts. The first part presents the BCG concept and its success stories in the agriculture, industry and tourism sectors driven by relevant government agencies. This part is divided into 4 zones: 1) tourism zone, where the concept of regenerative tourism is presented; 2) industrial zone, which showcases the BCG Ecosystem that links with ICT, logistics, R&D, and human resource infrastructure for the EEC’s S-Curve industries; 3) agricultural zone; and 4) Bangkok Goals on BCG Economy which highlights the connection between BCG economic model and global agendas.
The second part showcases goods and products under Ministry of Commerce’s “BCG Heroes” campaign, as well as Thailand's candidature for “Expo 2028 Phuket” which aspired to address a global dialogue on sustainability.
The last part, which highlights Responsible Business Conduct (RBC), exhibits the efforts and success of Thai private sector in promoting sustainable business practices.
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้ม “วิจิตรา” นักปิงปองพาราทีมชาติไทย คว้าแชมป์เทเบิลเทนนิสคนพิการชิงแชมป์โลก
วันอังคารที่ 15 พฤศจิกายน 2565
​โฆษกรัฐบาลเผย นายกฯ ปลื้ม “วิจิตรา” นักปิงปองพาราทีมชาติไทย คว้าแชมป์เทเบิลเทนนิสคนพิการชิงแชมป์โลก
​โฆษกรัฐบาลเผย นายกฯ ปลื้ม “วิจิตรา” นักปิงปองพาราทีมชาติไทย คว้าแชมป์เทเบิลเทนนิสคนพิการชิงแชมป์โลก
วันนี้ (15 พฤศจิกายน 2565) นายอนุชา บรูพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า ปุ๋ย วิจิตรา ใจอ่อน นักปิงปองพาราทีมชาติไทย สามารถคว้าเหรียญทอง ประเภทหญิงเดี่ยว TT4 ในการแข่งขัน เทเบิลเทนนิสคนพิการชิงแชมป์โลก "อันดาลูเซีย 2022 เวิลด์ พารา เทเบิลเทนนิส แชมเปี้ยนชิพส์" ที่เมืองกรานาดา ประเทศสเปน ระหว่างวันที่ 6-12 พฤศจิกายน 2565
โฆษกประจําสํานักนายกรัฐมนตรี กล่าวว่า ในช่วงการแข่งรอบชิงชนะเลิศกับซานดร้า มิโคลาสเช็ก จากเยอรมนี แม้นักปิงปองพาราทีมชาติไทยจะเป็นรองคู่แข่ง แต่สามารถพลิกกลับมาคะแนนนําได้ในเซตที่ 5 และคว้าแชมป์โลกไปครองได้สําเร็จ นอกจากนี้ ทัพนักปิงปองพาราทีมชาติไทยยังสามารถคว้ารางวัลประเภทอื่นๆ มาครองได้อีกด้วย ได้แก่ รองแชมป์จาก ชายเดี่ยว คลาส TT6 รุ่งโรจน์ ไทยนิยม, คลาส TT5 ปานวาด ศรีงาม, ชายคู่ คลาส MD8 ยุทธจักร กลิ่นบานชื่น - วันชัย ชัยวุฒิ, ชายคู่ คลาส MD14 รุ่งโรจน์ ไทยนิยม - พิสิษฐ์ หวังผลพัฒนสิริ, หญิงคู่ คลาส WD5 ดารารัตน์ อาสายุทธ์ - ชิลชิตพยัค บุตรวรรณศิริณา, คู่ผสม คลาส XD10 วันชัย ชัยวุฒิ - วิจิตรา ใจอ่อน
“นายกรัฐมนตรียินดีกับทัพนักกีฬาปิงปองพาราไทย ที่สามารถคว้ารางวัลจากการแข่งขันประเภทต่างๆ มาได้ โดยเฉพาะ วิจิตรา ใจอ่อน ที่สามารถคว้าแชมป์โลกประเภทหญิงเดี่ยวมาได้ ทั้งนี้ นายกรัฐมนตรียังได้ขอบคุณไปยังทัพนักกีฬาไทยทุกคนที่สร้างความสุขให้ประชาชนคนไทย และขอบคุณไปยังทุกหน่วยงานที่เกี่ยวข้อง ที่ช่วยกันผลักดัน ฝึกซ้อม และส่งกําลังใจให้นักกีฬาไทยจนสามารถคว้ารางวัลมาได้” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมทางหลวง อำนวยความสะดวกและปลอดภัยบนทางหลวงในช่วงการประชุมความร่วมมือทางเศรษฐกิจในภูมิภาคเอเชีย - แปซิฟิก (APEC 2022)
วันอังคารที่ 15 พฤศจิกายน 2565
กรมทางหลวง อํานวยความสะดวกและปลอดภัยบนทางหลวงในช่วงการประชุมความร่วมมือทางเศรษฐกิจในภูมิภาคเอเชีย - แปซิฟิก (APEC 2022)
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่ที่ประชุมคณะรัฐมนตรี (ครม.) เห็นชอบให้วันที่ 16 - 18 พฤศจิกายน 2565 เป็นวันหยุดราชการพิเศษเฉพาะในเขตกรุงเทพมหานคร นนทบุรี และสมุทรปราการ ซึ่งเป็นช่วงที่มีการประชุมความร่วมมือทางเศรษฐกิจในภูมิภาคเอเชีย - แปซิฟิก (APEC 2022) นั้น
กรมทางหลวง (ทล.) จึงได้ดําเนินมาตรการอํานวยความสะดวกและปลอดภัยตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการบูรณาการเตรียมความพร้อมของหน่วยงานในสังกัดกระทรวงคมนาคม โดยในส่วนของ ทล. ได้สั่งการให้ทุกหน่วยงานที่เกี่ยวข้อง ดําเนินการตรวจสอบกล้องวงจรปิด (CCTV) ในสายทางที่รับผิดชอบ จํานวน 307 ตัว และบนทางยกระดับอุตราภิมุข(ดอนเมืองโทลล์เวย์) จํานวน 30 ตัว ให้พร้อมใช้งาน รวมถึงตรวจสอบความเรียบร้อยของโครงการก่อสร้างจํานวน 17 โครงการ ในเส้นทางการเดินทางของท่านผู้นําประเทศ บุคคลสําคัญ และคู่สมรส เพื่อสนับสนุนการรักษาความปลอดภัยและอํานวยความสะดวกบนทางหลวง
นอกจากนี้ แขวงทางหลวงในพื้นที่ได้ดําเนินการประดับธง APEC ในสายทางที่รับผิดชอบจํานวน 2,204 ผืน และบนทางยกระดับอุตราภิมุข (ดอนเมืองโทลล์เวย์) จํานวน 88 ผืน พร้อมแสดงข้อความต้อนรับด้วยป้ายปรับเปลี่ยนข้อความ (VMS) จํานวน 46 ป้าย บนทางหลวงพิเศษหมายเลข 7 (กรุงเทพ - มาบตาพุด) และบนทางหลวงพิเศษหมายเลข 9 (บางปะอิน - บางพลี) ในช่วงวันหยุดยาวระหว่างวันที่ 16 - 20 พฤศจิกายน 2565 รวม 5 วัน ทั้งนี้ สํานักอํานวยความปลอดภัย กรมทางหลวง ได้คาดการณ์ปริมาณจราจรบนทางหลวงสายหลัก จํานวน10 เส้นทาง และบนมอเตอร์เวย์ รวมทั้งสิ้น จํานวน 4,932,879 คัน แบ่งเป็น ฝั่งขาเข้ากรุงเทพ จํานวน 2,509,404 คัน และฝั่งขาออกกรุงเทพ จํานวน 2,423,475 คัน
อธิบดีกรมทางหลวง กล่าวเพิ่มเติมว่า ได้เน้นย้ําให้หน่วยงานในพื้นที่เตรียมพร้อมดูแลความสะดวกและปลอดภัยอย่างเต็มที่ พร้อมขอความร่วมมือผู้ขับขี่ใช้ความระมัดระวัง ปฏิบัติตามกฎจราจร และวางแผนการเดินทางล่วงหน้า หากประชาชนต้องการสอบถามข้อมูลเส้นทาง แจ้งเหตุด่วนเหตุร้าย หรือขอความช่วยเหลือ สามารถแจ้งได้ที่ สายด่วนกรมทางหลวง 1586 (โทรฟรี 24 ชั่วโมง) สายด่วนมอเตอร์เวย์ 1586กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-นายกฯ เผย ครม.อนุมัติเงินช่วยเหลือเยียวยาต่าง ๆ เพิ่มเติม ชี้การประชุมเอเปคเป็นเวทีสำคัญเพื่อความร่วมมือระหว่างประเทศสมาชิก ย้ำจุดยืนเพื่อประโยชน์ของประชาชน
วันอังคารที่ 15 พฤศจิกายน 2565
นายกฯ เผย ครม.อนุมัติเงินช่วยเหลือเยียวยาต่าง ๆ เพิ่มเติม ชี้การประชุมเอเปคเป็นเวทีสําคัญเพื่อความร่วมมือระหว่างประเทศสมาชิก ย้ําจุดยืนเพื่อประโยชน์ของประชาชน
นายกฯ เผย ครม.อนุมัติเงินช่วยเหลือเยียวยาต่าง ๆ เพิ่มเติม ชี้การประชุมเอเปคเป็นเวทีสําคัญเพื่อความร่วมมือระหว่างประเทศสมาชิก ย้ําจุดยืนเพื่อประโยชน์ของประชาชน ส่วนลิขสิทธิ์ถ่ายทอดสดฟุตบอลโลก 2022 อยู่ในขั้นตอนการเจรจา
วันนี้ (15 พฤศจิกายน 2565) เวลา 12.40 น. ณ ด้านหน้าตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนถึงความคืบหน้าลิขสิทธิ์การถ่ายทอดสดฟุตบอลโลก 2022 ว่า อยู่ในขั้นตอนการเจรจาและให้เป็นไปตามหน้าที่ของผู้เจรจา เนื่องจากค่าลิขสิทธิ์การถ่ายทอดสดราคาสูงขึ้น
นายกรัฐมนตรียังได้กล่าวถึงความพร้อมของไทยในการเป็นเจ้าภาพจัดการประชุมเอเปคว่าได้มีการติดตามมาโดยตลอด ซึ่งนับเป็นโอกาสที่ดีในการเจรจาข้อตกลงและพันธะสัญญาต่าง ๆ โดยจะมีการพบปะหารือเพื่อแสวงหาความร่วมมือกับประเทศคู่เจรจากันในหลาย ๆ มิติ ลดผลกระทบจากสถานการณ์เศรษฐกิจโลกในปัจจุบัน ภายใต้หัวข้อหลัก “เปิดกว้างสร้างสัมพันธ์ เชื่อมโยงกัน สู่สมดุล” (Open. Connect. Balance.) เพื่อสร้างความเชื่อมั่น ความไว้วางใจซึ่งกันและกัน และเอาประเด็นที่มีความต้องการตรงกันมาเฉลี่ยแบ่งปันกัน โดยคํานึงถึงผลประโยชน์ร่วมกัน ทั้งนี้ เพื่อประโยชน์ของประชาชน
พร้อมกันนี้ นายกรัฐมนตรีได้ฝากความห่วงใยถึงประชาชน ขอความร่วมมือเข้ารับการฉีดวัคซีนเข็มกระตุ้นเมื่อครบตามกําหนดเวลา เพื่อไม่ให้สถานการณ์การแพร่ระบาดของโควิด-19 กลับมาอีก เนื่องจากภาพรวมการท่องเที่ยวดีขึ้น และเศรษฐกิจภายในประเทศเริ่มฟื้นตัว
นายกรัฐมนตรีกล่าวถึงที่ประชุม ครม. วันนี้ได้มีการอนุมัติเงินช่วยเหลือเยียวยาต่าง ๆ เช่น ข้าว กรณีเหตุการณ์หนองบัวลําภู ซึ่งได้มีการอนุมัติเงินช่วยเหลือเพิ่มเติม เป็นกรณีพิเศษ ตามอํานาจของคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี พร้อมทั้งได้มีการเร่งรัดการช่วยเหลือเยียวยาความเสียหายกรณีผู้ประสบอุทกภัย โดยจะต้องมีการเตรียมความพร้อมให้สอดคล้องกับสถานการณ์และการทําเกษตรรอบใหม่ มีการวางแผนเพื่อแก้ไขปัญหาเป็นระยะ ๆ
นอกจากนี้ คณะรัฐมนตรียังมีมติลดภาษีสรรพสามิตต่อไปอีก 2 เดือน เพื่อบรรเทาความเดือดร้อน โดยรัฐบาลมีความตั้งใจในการแก้ไขปัญหาและพยายามทําให้ดีที่สุด ซึ่งจะต้องพิจารณาสถานการณ์ราคาพลังงานอย่างใกล้ชิด ทั้งในเรื่องต้นทุน กระบวนการผลิต และแหล่งผลิตของประเทศ ทั้งนี้ จากการวิเคราะห์ขององค์กรระหว่างประเทศ ในอนาคตโลกจะประสบปัญหาขาดแคลนอาหารและพลังงาน แต่เชื่อมั่นว่าประเทศไทยยังคงมีศักยภาพและคาดว่าจะเป็นเจ้าภาพจัดการประชุมด้านความมั่นคงทางด้านอาหารในช่วงต้นปี โดยจะมีการเชิญประเทศสมาชิกเข้าร่วมประชุมแสวงหาความร่วมมือซึ่งกันและกัน เพื่อหาทางออกและร่วมมือกันแก้ไขปัญหาดังกล่าว
รัฐบาลไทย-ข่าวทำเนียบรัฐบาล-ในหลวง ทรงพระกรุณาโปรดเกล้าฯ พระราชทานผ้าไตรประกอบพิธีทอดผ้าป่าสนับสนุนโครงการทุนเล่าเรียนหลวงสำหรับพระสงฆ์ไทยของกระทรวงกลาโหม ประจำปี ๒๕๖๕
วันอังคารที่ 15 พฤศจิกายน 2565
ในหลวง ทรงพระกรุณาโปรดเกล้าฯ พระราชทานผ้าไตรประกอบพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทยของกระทรวงกลาโหม ประจําปี ๒๕๖๕
บ่ายวันนี้ ๑๑ พฤศจิกายน ๒๕๖๕ เวลา ๑๓.๓๐ น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าไตร ประกอบพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เนื่องในวันคล้ายวันสวรรคต และสนับสนุนโครงการทุนเล่าเรียนหลวงสําหรับพระสงฆ์ไทยของกระทรวงกลาโหม ประจําปี ๒๕๖๕ ณ วัดชินวราราม วรวิหาร ตําบลบางขะแยง อําเภอเมืองปทุมธานี จังหวัดปทุมธานี โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานในพิธี ทั้งนี้ เพื่อเป็นการสืบสานพระบรมราชปณิธานในการส่งเสริมการศึกษาพระปริยัติธรรมของคณะสงฆ์ไทย
สําหรับวัดชินวรารามนั้น เป็นพระอารามหลวงชั้นโท ชนิดวรวิหาร สังกัดคณะสงฆ์มหานิกาย ตั้งอยู่บนฝั่งตะวันตกของแม่น้ําเจ้าพระยา โดยมีชื่อเดิมว่า “วัดมะขามใต้” สร้างขึ้นเมื่อประมาณปี พ.ศ. ๒๓๕๘ ในสมัยกรุงรัตนโกสินทร์ ภายในพระอุโบสถมีจิตรกรรมฝาผนังเรื่องทศชาติชาดกพร้อมคําบรรยายเป็นโคลงสี่สุภาพ ภายในประดิษฐานพระพุทธชินวร (หลวงพ่อทองคํา) พระพุทธรูปสมัยสุโขทัยซึ่งอัญเชิญมาจากจังหวัดพระนครศรีอยุธยา นอกจากนี้ยังมีสิ่งน่าสนใจอื่นๆ เช่น พระวิหาร มณฑป หอระฆัง ศาลาการเปรียญ ศาลาท่าน้ํา และตําหนักชินวรสิริวัฒน์ ฯลฯ วัดนี้ได้รับการปฏิสังขรณ์ โดยพระเจ้าวรวงศ์เธอกรมหลวงชินวรสิริวัฒนา สมเด็จพระสังฆราชเจ้า อดีตเจ้าอาวาสราชบพิธสถิตมหาสีมาราม ในสมัยรัชกาลที่ ๗
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯชื่นชม โปรจีน ได้รับชัยชนะรับรางวัลรุกกี้แห่งปี LPGA Tour 2022
วันเสาร์ที่ 12 พฤศจิกายน 2565
​โฆษกรัฐบาลเผย นายกฯชื่นชม โปรจีน ได้รับชัยชนะรับรางวัลรุกกี้แห่งปี LPGA Tour 2022
​โฆษกรัฐบาลเผย นายกฯชื่นชม โปรจีน ได้รับชัยชนะรับรางวัลรุกกี้แห่งปี LPGA Tour 2022
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้กําลังใจ โปรจีน อาฒยา ฐิติกุล และชื่นชมเมื่อทราบผลว่ารับชัยชนะ
โฆษกประจําสํานักนายกรัฐมนตรีกล่าวว่า อาฒยา ฐิติกุล หรือโปรจีน นักกอล์ฟหญิง อายุ 19 ปี มือ 1 ของโลก คว้ารางวัลรุกกี้แห่งปีของ LPGA Tour ฤดูกาล 2022 แน่นอนแล้ว ซึ่งถือว่าเป็นนักกอล์ฟหญิงไทยคนที่สามที่คว้ารางวัลนี้ต่อจาก โปรโม โมรียา จุฑานุกาล และ โปรเหมียว ปภังกร ธวัชธนกิจ
โปรจีนมีผลงานที่ยอดเยี่ยมในการเล่นในแอลพีจีเอทัวร์ปีแรก ด้วยการคว้าแชมป์ 2 รายการ ในการแข่งขัน JTBC Classic และ วอลมาร์ท เอ็นดับเบิลยู อาร์คันซอส์ แชมเปียนชิพ ทําให้มีคะแนนสะสมรุกกี้ ด้วยคะแนน 1,537 คะแนน นํา ชเว ฮเย-จิน นักกอล์ฟจากเกาหลีใต้อันดับ 2 อยู่ 250 คะแนน ซึ่งทําคะแนนตามโปรจีนไม่ทันแล้ว
“นายกรัฐมนตรีรับทราบ และชื่นชมในความสําเร็จของโปรจีน ขอบคุณที่เป็นอีกความชื่นใจ และความภูมิใจของคนไทย ทั้งนี้ นายกรัฐมนตรีชื่นชมนักกอล์ฟทุกคนที่เคยได้รับรางวัลนี้ และรางวัลอื่น ๆ ทุกคนถือเป็นผู้นําชื่อเสียงมาสู่ประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงในการประชุมสุดยอดอาเซียนบวกสาม ครั้งที่ 25 ย้ำความร่วมมือรอบด้าน มองไปข้างหน้า มีประชาชนเป็นศูนย์กลาง เสริมสร้างเศรษฐกิจในภูมิภาค
วันเสาร์ที่ 12 พฤศจิกายน 2565
นายกฯ กล่าวถ้อยแถลงในการประชุมสุดยอดอาเซียนบวกสาม ครั้งที่ 25 ย้ําความร่วมมือรอบด้าน มองไปข้างหน้า มีประชาชนเป็นศูนย์กลาง เสริมสร้างเศรษฐกิจในภูมิภาค
นายกฯ กล่าวถ้อยแถลงในการประชุมสุดยอดอาเซียนบวกสาม ครั้งที่ 25 ย้ําความร่วมมือรอบด้าน มองไปข้างหน้า มีประชาชนเป็นศูนย์กลาง เสริมสร้างเศรษฐกิจในภูมิภาค
วันนี้ (12 พฤศจิกายน 2563) เวลา 08.00 น. ณ โรงแรมสกคา กรุงพนมเปญ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมและกล่าวถ้อยแถลงในการประชุมสุดยอดอาเซียนบวกสาม ครั้งที่ 25 (the 25th ASEAN Plus Three Summit) โดยมีผู้นําประเทศสมาชิกอาเซียนหรือผู้แทน (ยกเว้นเมียนมา) นายหลี่ เค่อเฉียง นายกรัฐมนตรีจีน นายยุน ซ็อก-ยอล ประธานาธิบดีสาธารณรัฐเกาหลี นายคิชิดะ ฟูมิโอะ นายกรัฐมนตรีญี่ปุ่น และเลขาธิการอาเซียน เข้าร่วมประชุม เพื่อทบทวนความร่วมมือภายใต้กรอบอาเซียนบวกสามในรอบปีที่ผ่านมา กําหนดทิศทางความร่วมมือ และแลกเปลี่ยนข้อคิดเห็น ภายหลังเสร็จสิ้นการประชุม นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ได้กล่าวสรุป ดังนี้
นายกรัฐมนตรีไทยกล่าวถึงความสําคัญของอาเซียนบวกสามในฐานะกรอบความร่วมมือที่เป็นรูปธรรมหลักของภูมิภาค พร้อมแสดงความยินดีกับทุกประเทศที่ได้ผ่านพ้นจากวิกฤติโควิด-19 ได้อย่างเข้มแข็ง ถือเป็นบทพิสูจน์ให้เห็นถึงความจําเป็นในการรักษาพลวัตของความร่วมมืออาเซียนบวกสาม โดยยืนยันความมุ่งมั่นของไทยที่จะดําเนินการตามแผนงานความร่วมมืออาเซียนบวกสามฉบับใหม่ที่มองไปข้างหน้าและมีประชาชนเป็นศูนย์กลาง
นายกรัฐมนตรีนําเสนอ 2 ประเด็นสําคัญในวาระครบรอบ 25 ปี ของอาเซียนบวกสาม เพื่อเสริมสร้างความแข็งแกร่งของภูมิภาคในระยะยาว ดังนี้
1. เร่งขยายความร่วมมือเพื่อการฟื้นฟูเศรษฐกิจและสังคมที่ยั่งยืน และเสริมสร้างบูรณาการทางเศรษฐกิจในภูมิภาค ไทยพร้อมดําเนินการตามแผนงานความร่วมมือด้านเศรษฐกิจอาเซียนบวกสาม ปี 2566-2567 และยินดีต่อความร่วมมือภายใต้กรอบการฟื้นฟูที่ครอบคลุมของอาเซียน (ACRF) และเน้นย้ําให้ใช้ประโยชน์อย่างเต็มที่จากความตกลงการค้าเสรีระหว่างอาเซียนกับประเทศบวกสามควบคู่ไปกับ RCEP เพื่อขับเคลื่อนการเติบโตทางเศรษฐกิจในระยะยาว
2. ผลักดันวาระด้านการพัฒนาที่ยั่งยืน สร้างสมดุลระหว่างสรรพสิ่งที่ครอบคลุมและรอบด้าน คํานึงถึงประเด็นท้าทายระดับโลกต่าง ๆ และประเด็นที่เกี่ยวข้องกับคุณภาพชีวิตของประชาชนโดยตรง โดยไทยได้เสนอโมเดลเศรษฐกิจ BCG เป็นแนวทางให้สามารถบรรลุเป้าหมายการพัฒนาที่ยั่งยืน โดยจะสานต่อบทบาทในเรื่องนี้อย่างต่อเนื่องกับนานาประเทศเพื่อสอดประสานนโยบายด้านการพัฒนาที่เป็นมิตรต่อสิ่งแวดล้อมต่อไป
ท้ายสุด นายกรัฐมนตรี ได้ฝากผู้นําประเทศบวก 3 และผู้นําท่านอื่น ๆ ให้ช่วยกันเสริมสร้างบรรยากาศแห่งสันติภาพและความร่วมมือที่สร้างสรรค์ในภูมิภาค โทยทั้ง 3 ประเทศเป็นกุญแจสําคัญยิ่งในการไขประตูแห่งความสําเร็จนานาประการ ซึ่งจะนําพาโลกของเราไปสู่สันติสุขตลอดไป
รัฐบาลไทย-ข่าวทำเนียบรัฐบาล-"ทิพานัน" ย้ำพระราชกฤษฎีกาลดภาษีประจำปีสำหรับรถยนต์ไฟฟ้า มีผลบังคับใช้แล้ว ลดภาษีสูงถึง 80% เป็นระยะเวลา 1 ปี หวังลดมลพิษ ดันอุตสาหกรรมยานยนต์ไฟฟ้าให้เติบโตอย่างยั่งยืน
วันเสาร์ที่ 12 พฤศจิกายน 2565
"ทิพานัน" ย้ําพระราชกฤษฎีกาลดภาษีประจําปีสําหรับรถยนต์ไฟฟ้า มีผลบังคับใช้แล้ว ลดภาษีสูงถึง 80% เป็นระยะเวลา 1 ปี หวังลดมลพิษ ดันอุตสาหกรรมยานยนต์ไฟฟ้าให้เติบโตอย่างยั่งยืน
"ทิพานัน" ย้ําพระราชกฤษฎีกาลดภาษีประจําปีสําหรับรถยนต์ไฟฟ้า มีผลบังคับใช้แล้ว ลดภาษีสูงถึง 80% เป็นระยะเวลา 1 ปี หวังลดมลพิษ ดันอุตสาหกรรมยานยนต์ไฟฟ้าให้เติบโตอย่างยั่งยืนและเป็นมิตรต่อสิ่งแวดล้อม
วันที่ 12 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ขณะนี้พระราชกฤษฎีกาลดภาษีประจําปีสําหรับรถยนต์ขับเคลื่อนด้วยพลังงานไฟฟ้า พ.ศ. 2565 มีผลบังคับใช้แล้วตั้งแต่เมื่อวันที่ 9 พฤศจิกายนที่ผ่านมา โดยมีสาระสําคัญให้ลดภาษีประจําปีสําหรับรถที่ขับเคลื่อนด้วยพลังงานไฟฟ้า ซึ่งเป็นรถใหม่สําเร็จรูปจากโรงงาน ที่จดทะเบียนภายในระยะเวลา 3 ปี นับแต่วันที่พระราชกฤษฎีกานี้ใช้บังคับ โดยภาษีประจําปีจะลดลงร้อยละ 80 ของอัตราที่กําหนดตาม (11) ของอัตราภาษีประจําปีท้ายพระราชบัญญัติรถยนต์ พ.ศ. 2522 และกําหนดให้ลดภาษีเป็นระยะเวลา 1 ปี นับแต่วันที่รถนั้นจดทะเบียน เพื่อสร้างแรงจูงใจให้ประชาชนใช้รถยนต์ไฟฟ้าที่เป็นมิตรต่อสิ่งแวดล้อม ช่วยลดปริมาณการปล่อยก๊าซคาร์บอนไดออกไซด์ ลดปัญหาฝุ่น PM 2.5 รวมถึงกระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศ
น.ส.ทิพานัน กล่าวว่า ทั้งนี้การลดภาษีประจําปีสําหรับรถที่ขับเคลื่อนด้วยพลังงานไฟฟ้าเป็นไปเพื่อลดปัญหามลพิษทางอากาศตามหลักการพัฒนาอย่างยั่งยืน ซึ่งเป็นไปตามเป้าหมายในเบื้องต้นที่รัฐบาลพล.อ.ประยุทธ์ จันทร์โอชา ประกาศไว้ว่าจะบรรลุความเป็นกลางทางคาร์บอนภายในปี 2050 และปล่อยก๊าซเรือนกระจกเป็นศูนย์ในปี 2065 สอดคล้องกับที่ได้ประกาศไว้ในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 เมื่อวันที่ 31 ต.ค. – 12 พ.ย. 2564 พร้อมกับรักษาความมั่นคงทางพลังงานของประเทศ
“รัฐบาลจึงออกมาตรการกระตุ้นและสร้างแรงจูงใจให้ผู้ใช้รถไฟฟ้า ใช้พลังงานที่สะอาด ช่วยแก้ปัญหามลภาวะทางอากาศ และผลักดันให้ภาคอุตสาหกรรมยานยนต์ไฟฟ้าให้เติบโตอย่างยั่งยืน ยกระดับคุณภาพชีวิตและเป็นมิตรกับสิ่งแวดล้อมเพื่อผลดีต่อระบบเศรษฐกิจและสิ่งแวดล้อมของประเทศ” น.ส.ทิพานัน กล่าว
ทั้งนี้ ใจความในพระราชกฤษฎีกามี 4 มาตรา ประกอบด้วย
มาตรา 1 พระราชกฤษฎีกานี้เรียกว่า "พระราชกฤษฎีกาลดภาษีประจําปีสําหรับรถที่ขับเคลื่อนด้วยพลังงานไฟฟ้า พ.ศ. 2565"
มาตรา 2 พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป (มีผลบังคับใช้ตั้งแต่วันที่ 9 พฤศจิกายน 2565 เป็นต้นไป)
มาตรา 3 ให้ลดภาษีประจําปีสําหรับรถที่ขับเคลื่อนด้วยพลังงานไฟฟ้า ซึ่งเป็นรถใหม่สําเร็จรูปจากโรงงาน ที่จดทะเบียนภายในระยะเวลา 3 ปีนับแต่วันที่พระราชกฤษฎีกานี้ใช้บังคับลงร้อยละแปดสิบของอัตราที่กําหนดตาม (11) ของอัตราภาษีประจําปีท้ายพระราชบัญญัติรถยนต์ พ.ศ. 2522 ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ 14) พ.ศ. 2550 เป็นระยะเวลา 1 ปีนับแต่วันที่รถนั้นจดทะเบียน
มาตรา 4 ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้
รัฐบาลไทย-ข่าวทำเนียบรัฐบาล-สธ.รับฟังข้อกังวลหลายภาคส่วน ออกประกาศคุมเข้มช่อดอกกัญชาไม่ให้ใช้ผิดวัตถุประสงค์เพื่อประโยชน์ทางการแพทย์และการผลิตอุตสาหกรรม
วันเสาร์ที่ 12 พฤศจิกายน 2565
สธ.รับฟังข้อกังวลหลายภาคส่วน ออกประกาศคุมเข้มช่อดอกกัญชาไม่ให้ใช้ผิดวัตถุประสงค์เพื่อประโยชน์ทางการแพทย์และการผลิตอุตสาหกรรม
สธ.รับฟังข้อกังวลหลายภาคส่วน ออกประกาศคุมเข้มช่อดอกกัญชาไม่ให้ใช้ผิดวัตถุประสงค์เพื่อประโยชน์ทางการแพทย์และการผลิตอุตสาหกรรม
วันที่ 12 พ.ย.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 11 พ.ย. 65 นายอนุทิน ชาญวีรกูล รองนายกรัฐมนตรีและ รมว.สาธารณสุข ได้ลงนามในประกาศกระทรวงสาธารณสุข เรื่อง สมุนไพรควบคุม (กัญชา) พ.ศ. 2565 โดยเป็นการปรับปรุงประกาศกระทรวงสาธารณสุข เรื่อง สมุนไพรควบคุม (กัญชา) พ.ศ. 2565 ลงวันที่ 16 มิ.ย. 65 มีสาระสําคัญในการควบคุมการใช้ประโยชน์จากส่วนของช่อดอกกัญชาไม่ให้มีการนําไปใช้ผิดวัตถุประสงค์ของการคุ้มครองและส่งเสริมการใช้ประโยชน์จากสมุนไพร
“ก่อนที่รองนายกรัฐมนตรีและรมว.สาธารณสุขจะลงนาม ประกาศฉบับใหม่นี้ได้ผ่านการเห็นชอบของคณะอนุกรรมการด้านกฎหมาย ภายใต้ พ.ร.บ.คุ้มครองและส่งเสริมภูมิปัญญาการแพทย์แผนไทย พ.ศ.2542 ซึ่งได้รับฟังความคิดเห็นจากหลายภาคส่วนที่เกี่ยวข้อง รวมถึงภาคประชาชน ซึ่งได้แสดงความกังวลต่อกรณีที่อาจมีการนําช่อดอกไปใช้ผิดวัตถุประสงค์ จึงควรปรับปรุงข้อกฎหมายให้มีความชัดเจน เข้มงวดยิ่งขึ้น คุ้มครองกลุ่มเปราะบาง ขณะเดียวกันประชาชนยังสามารถใช้ประโยชน์กัญชาในการดูแลสุขภาพได้ กัญชายังคงได้รับการส่งเสริมให้เป็นพืชสําคัญทางการแพทย์และการผลิตในภาคอุตสาหกรรม” น.ส.ไตรศุลี กล่าว
น.ส.ไตรศุลี กล่าวว่า ประกาศฉบับใหม่ซึ่งจะมีผลบังคับใช้นับแต่วันถัดจากวันประกาศในราชกิจจานุเบกษานี้ กําหนดให้ส่วนของช่อดอกกัญชา เป็นสมุนไพรควบคุม ผู้ใดประสงค์จะศึกษาวิจัย ส่งออก จําหน่าย หรือแปรรูปเพื่อการค้า จะกระทําได้ก็ต่อเมื่อได้รับใบอนุญาต ตามมาตรา 46 ของพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ.2542 โดยผู้รับใบอนุญาตต้องจัดทําข้อมูลเกี่ยวกับแหล่งที่มา การนําไปใช้ และจํานวนที่เก็บไว้ ณ สถานประกอบการ และให้รายงานข้อมูลต่อนายทะเบียนตามแบบที่อธิบดีกําหนดด้วย ในส่วนของผู้รับใบอนุญาตให้ส่งออก ต้องแจ้งรายละเอียดการส่งออกต่อผู้อนุญาตเป็นรายครั้ง
โดยผู้ที่ได้รับอนุญาตเพื่อศึกษาวิจัย ส่งออก จําหน่าย หรือแปรรูปเพื่อการค้า ตามมาตรา 46 อยู่ก่อนประกาศฉบับใหม่จะมีผลบังคับจะต้องปฏิบัติให้เป็นไปตามประกาศฉบับใหม่ด้วย
น.ส.ไตรศุลี กล่าวว่า ประกาศฉบับใหม่ยังได้เพิ่มความเข้มงวดเพื่อควบคุมการจําหน่ายช่อดอกของกัญชา โดยห้ามจําหน่ายให้กับกลุ่มเปราะบางได้แก่ ผู้ที่มีอายุต่ํากว่า 20 ปี สตรีมีครรภ์หรือสตรีให้นมบุตร นักเรียน นิสิต หรือนักศึกษา ห้ามจําหน่ายในสถานที่ประกอบการ เว้นแต่การจําหน่ายโดยผู้ประกอบวิชาชีพเวชกรรม ผู้ประกอบวิชาชีพการแพทย์แผนไทย ผู้ประกอบวิชาชีพการแพทย์แผนไทยประยุกต์ หมอพื้นบ้านที่ได้รับการรับรองตามระเบียบกระทรวงสาธารณสุข ผู้ประกอบโรคศิลปะสาขาการแพทย์แผนจีน และผู้ประกอบวิชาชีพทันตกรรม
รวมถึงห้ามจําหน่ายผ่านเครื่องจําหน่ายสินค้าอัตโนมัติ (Vending Machine) ผ่านช่องทางอิเล็กทรอนิกส์หรือเครือข่ายคอมพิวเตอร์ ห้ามโฆษณาทุกช่องทางเพื่อการค้า ที่สําคัญยังห้ามจําหน่ายในวัดหรือสถานที่สําหรับปฏิบัติพีธีกรรมทางศาสนา , หอพักตามกฎหมายว่าด้วยหอพัก , สวนสาธารณะ สวนสัตว์ และสวนสนุกด้วย